Ժիրայր Սեֆիլյանի եւ մյուսների գործով դատական նիստին այսօր` փետրվարի 9-ին, Երեւան քաղաքի ընդհանուր իրավասության դատարանի Շենգավիթ վարչական շրջանի նստավայրում մեղադրողի ճառից հետո պաշտպանական ճառով հանդես եկավ պաշտպաններից Կարեն Հակոբյանը: Ամբաստանյալներից Սասունիկ Կիրակոսյանի պաշտպանն իր ճառում նշեց, որ մեղադրող կողմն իր պաշտպանյալից վրեժ է լուծում այն բանի համար, որ նա հրաժարվել է նախաքննության եւ դատաքննության ընթացքում ցուցմունք տալուց: Նրա խոսքով, մեղադրողի միջնորդությունն իր պաշտպանյալին 4 տարի 6 ամիս ազատազրկման դատապարտելու վերաբերյալ տրամաբանությունից դուրս է: